b"\n_START_ARTICLE_\nFrancs\n_START_SECTION_\nLa llengua\n_START_PARAGRAPH_\nLa llengua dels francs, el fr\xc3\xa0ncic, era una derivaci\xc3\xb3 de l'indoeuropeu, probablement d'arrel germ\xc3\xa0nica. Era un idioma molt fragmentat en dialectes, a causa de tres factors: la ruralitzaci\xc3\xb3 del regne, l'abs\xc3\xa8ncia de suport escrit i les diverses \xc3\xa8tnies que s'agrupaven sota el nom de francs.\n_START_SECTION_\nEls merovingis i els carolingis\n_START_PARAGRAPH_\nDestaquen dues dinasties al Regne franc: els merovingis i els carolingis. El rei merovingi m\xc3\xa9s destacat va ser Clodoveu I, que va iniciar la conversi\xc3\xb3 dels francs al cristianisme amb la immersi\xc3\xb3 cultural que suposava (proc\xc3\xa9s for\xc3\xa7a m\xc3\xa9s llarg que en altres pobles germ\xc3\xa0nics). _NEWLINE_L'ascens dels carolingis marca l'entrada al feudalisme. Aquesta nova fam\xc3\xadlia regnant t\xc3\xa9 com a figures cabdals Pip\xc3\xad el Breu i Carlemany, que fou coronat emperador de l'Imperi carolingi pel papa Lle\xc3\xb3 III._NEWLINE_La divisi\xc3\xb3 d'aquest imperi (843) va suposar el naixement de dos pa\xc3\xafsos: Fran\xc3\xa7a i Alemanya, diferenciats culturalment des de feia anys. Tot i aix\xc3\xad, el terme francs va continuar usant-se per a designar els habitants d'aquells territoris durant tota l'edat mitjana (els \xc3\xa0rabs van estendre el nom en les croades a tots els cavallers cristians)."